केला

केला विश्वका प्राय: सबै ठौर पाइन्या फल हो। खास अरिबर केला भण्णाले मुसा (Musa) मौ मी पड्ड्या पोथ्रा वनस्पति रे एइका फललाइ बुजिन्छ। केला भौत रङ्ङ, आकार रे किसमा पाइनान। काचो केलो हरियो हुन्या भया लै पाक्या पछा पेऽलो या रातो रङ्ङो हुन्छ।

केला खेती खास अरिबर एइका फल खिलाइ अरिन्छ भण्या एइका बोट केइ केइ डोर रे सजावटि सामान बनाउनाइ काम औनान। केला: बोट २-८ मिटर उच्चा होइसक्दान । एइका पात ३.५ मिटर सम्म लमा हुनान। 

केला: फल नानाइ बठेइ एक झोक्का: रूपमी ठुला हुनान जैलाइ घणो भण्नान। केला: घणामी केला: कोसा पङ्ति बनाइबर लाग्या हुनान, तै पङ्तिलाई केला: हातो भण्णान। एक हतामी २० कोसा सम्म लै पाइनान। केला: घणो केला: बोऽटा टुपाइनि है टाङ्ङिया हुन्छ जैको तौल ३०-५० किलो सम्म हुन्छ। एक कोसा केला: तौल औसतमी १२५ ग्राम हुन्छ, जै मी ७५% पानी हुन्छ। केला: कोसा: बाइर एक सुरक्षा परत हुन्छ जै लाइ खोट्टो भण्णान। खोट्टो सोइरिबर भितरो गुदो खनाइ प्रयोग मी आउँछ।


पौष्टिक तत्व

सन्दर्भ सामग्री

भाइरा कडी

श्रेणी:फलफूल